**ΕΙΣΙΤΗΡΙΑ ΑΓΩΝΩΝ ΠΟΔΟΣΦΑΙΡΟΥ ΤΗΣ ΠΑΕ ΑΕΛ**

**ΟΡΟΙ ΔΙΑΓΩΝΙΣΜΟΥ**

1. **Αντικείμενο του διαγωνισμού:**

Η ανώνυμη εταιρεία με την επωνυμία «ΝΕΝΔΟΣ – ΑΡΑΜΠΑΤΖΗΣ Α.Ε. ΕΤΑΙΡΕΙΑ ΕΣΤΙΑΣΗΣ», η οποία εδρεύει στη Λάρισα, έναντι Πύλης Πανεπιστημιακού Νοσοκομείου Λάρισας, (περαιτέρω ο «Διοργανωτής»), προκηρύσσει διαγωνισμό για 2 εισιτήρια της ομάδας ποδοσφαίρου ΠΑΕ ΑΕΛ σε κάθε εντός έδρας αγώνα κατά την αγωνιστική περίοδο 2023-2024 (περαιτέρω ο «Διαγωνισμός»), ο οποίος θα διεξαχθεί στο κατάστημα «Goody’s Burger House», που βρίσκεται στη Λάρισα, έναντι Πύλης Πανεπιστημιακού Νοσοκομείου Λάρισας.

1. **Δικαίωμα Συμμετοχής στο Διαγωνισμό:**

Με την επιφύλαξη όσων ορίζονται στον όρο 3 κατωτέρω, δικαίωμα συμμετοχής στο Διαγωνισμό έχουν όσοι διαμένουν στην Ελλάδα.

1. **Αποκλεισμός Διαγωνιζομένων:**

Από τον Διαγωνισμό αποκλείονται όσοι εμπίπτουν στις ακόλουθες περιπτώσεις: (α) Οι εργαζόμενοι του Διοργανωτή και (β) και οι ανήλικοι κάτω των 16 ετών, οι οποίοι συμμετέχουν χωρίς τη συναίνεση γονέα ή κηδεμόνα, καθώς και (ε) τα πρόσωπα συγγένειας α’ και β’ βαθμού με τους ανωτέρω υπό (α) εργαζόμενους και οι σύζυγοι των εργαζόμενων αυτών.

Ο Διοργανωτής διατηρεί το δικαίωμα να ακυρώσει τη συμμετοχή οποιουδήποτε Διαγωνιζόμενου, κατά την απόλυτη διακριτική του ευχέρεια, καθ’ οιονδήποτε χρόνο, εφ’ όσον κρίνουν ότι η συμμετοχή του έρχεται σε αντίθεση με διατάξεις του νόμου ή γίνεται κακόπιστα ή καταχρηστικά ή αντίθετα προς την καλή πίστη ή τα χρηστά και συναλλακτικά ήθη ή κατά τρόπο που αντιβαίνει το γράμμα και το πνεύμα του Διαγωνισμού, ή καταστρατηγεί ή επιχειρεί να καταστρατηγήσει καθ’ οιονδήποτε τρόπο τους όρους του.

1. **Διάρκεια του Διαγωνισμού:**

Ως διάρκεια διεξαγωγής του Διαγωνισμού ορίζεται το χρονικό διάστημα από την έναρξη έως τη λήξη της ποδοσφαιρικής αγωνιστικής περιόδου 2023-2024 ή μέχρι εξάντλησης των κουπονιών συμμετοχής, σε περίπτωση που η εξάντληση αυτών επέλθει πριν από την Λήξη του Διαγωνισμού.

1. **Τρόπος Συμμετοχής στον Διαγωνισμό:**

Κάθε πελάτης που πραγματοποιεί εντός του καταστήματος (dine in ή take away) παραγγελία άνω των δέκα (10) ευρώ και επιθυμεί να συμμετέχει στο Διαγωνισμό, θα πρέπει να συμπληρώσει τα στοιχεία του με ευανάγνωστα γράμματα σε κουπόνι συμμετοχής στην κλήρωση και εν συνεχεία να το ρίξει στην ειδική κάλπη που θα υπάρχει στο εστιατόριο. Έγκυρες θεωρούνται οι συμμετοχές που έχουν λάβει χώρα έως και 3 ημέρες πριν τη διεξαγωγή εκάστου εντός έδρας αγώνα της ΠΑΕ ΑΕΛ και οι διαγωνιζόμενοι εξακολουθούν να τηρούν τη διαδικασία συμμετοχής που περιγράφεται ανωτέρω. Ο Διοργανωτής δεν φέρει καμία ευθύνη σε περίπτωση λάθος καταχώρησης στοιχείων ή ελλιπών συμμετοχών.

Η κλήρωση θα διεξάγεται 3 ημέρες πριν τη διεξαγωγή εκάστου εντός έδρας αγώνα της ΠΑΕ ΑΕΛ στο εστιατόριο «Goody’s Burger House» στη Λάρισα, έναντι Πύλης Πανεπιστημιακού Νοσοκομείου Λάρισας, και μόνο για τα κουπόνια που περιλαμβάνει η ειδική κάλπη, από την οποία θα αναδειχθούν δύο (2) τυχεροί και δύο αναπληρωματικοί και θα κληρωθούν δύο εισιτήρια για τον επικείμενο εντός έδρας αγώνα της ποδοσφαιρικής ομάδας ΠΑΕ ΑΕΛ (εφεξής «το Δώρο»). Το Δώρο είναι προσωπικό και οι νικητές κάθε κλήρωσης δεν έχουν το δικαίωμα ανταλλαγής του με χρήματα ή άλλη υπηρεσία ή προϊόντα.

Ειδικά όσον αφορά την κλήρωση, ο Διοργανωτής διατηρεί το δικαίωμα τροποποίησης

της ημέρας και ώρας της κλήρωσης, ορίζοντας νέα ημερομηνία, η οποία θα ανακοινώνεται σε εμφανές σημείο εντός του καταστήματος.

1. **Ενημέρωση για την κατακύρωση:**

Οι νικητές που θα προκύψουν από την κλήρωση θα ειδοποιηθούν τηλεφωνικά από το εστιατόριο «Goody’s Burger House» στη Λάρισα, προκειμένου να προσέλθουν να παραλάβουν το Δώρο. Η κατακύρωση του Δώρου στους νικητές τελεί υπό την αναβλητική αίρεση της προσκόμισης και επίδειξης από τους νικητές της ταυτότητάς τους ή του γονέα ή του κηδεμόνα τους, σε αντίθετη δε περίπτωση τα πρόσωπα αυτά χάνουν οριστικά το δικαίωμά τους επί του Δώρου.

1. **Απόδοση του Δώρου:**

Κάθε νικητής κατά την παραλαβή του δώρου του θα πρέπει να επιδείξει την αστυνομική του ταυτότητα ή οποιοδήποτε άλλο επίσημο αποδεικτικό έγγραφο που να αποδεικνύει ότι τα στοιχεία (ονοματεπώνυμο) που έχει δηλώσει στο κουπόνι συμμετοχής είναι αληθή και ακριβή. Για την περίπτωση ανηλίκων νικητών που δε φέρουν δελτίο αστυνομικής ταυτότητας ή άλλο επίσημο αποδεικτικό έγγραφο, το δώρο θα παραλαμβάνει ο γονέας ή κηδεμόνας με επίδειξη δελτίου αστυνομικής ταυτότητας ή άλλο επίσημο αποδεικτικό έγγραφο.

Σε περίπτωση που ο Διοργανωτής δεν μπορέσει να βρει τηλεφωνικά τον νικητή μέχρι και δύο ημέρες πριν την διεξαγωγή του επικείμενου εντός έδρας αγώνα της ποδοσφαιρικής ομάδας ΠΑΕ ΑΕΛ, ο Διοργανωτής δεν υποχρεούται να αποδώσει το Δώρο στον νικητή του Διαγωνισμού και το Δώρο θα κατακυρώνεται σε αναπληρωματικό, όπως αυτός αναδείχθηκε από την κλήρωση, ο οποίος θα ειδοποιείται επίσης από τον Διοργανωτή και θα πρέπει να αποδεχθεί το δώρο του μέχρι και μία ημέρα πριν τη διεξαγωγή του αγώνα. Σε περίπτωση που οι ως άνω ταχθείσες προθεσμίες περάσουνε άκαρπες και κάποιος είτε από τους νικητές είτε από τους αναπληρωματικούς δεν αποδεχθούν εγκαίρως το Δώρο, τότε το Δώρο που τους αναλογεί απόλλυται και ουδεμία αξίωση δύναται να προβληθεί έναντι του Διοργανωτή.

1. **Ευθύνη:**

Η ευθύνη του Διοργανωτή περιορίζεται αποκλειστικά και μόνο στη διάθεση του Δώρου και ο Διοργανωτής δε θα ευθύνεται για πραγματικά ελαττώματα που τυχόν εμφανισθεί στο Δώρο. Το Δώρο που θα παραδοθεί κατά τους παρόντες όρους παρέχεται με αιτία την προκήρυξη, αποκλειόμενης της εφαρμογής των διατάξεων περί ευθύνης του πωλητή ή άλλων διατάξεων που θεμελιώνουν ευθύνη αναφορικά με πραγματικά ελαττώματα, συμφωνημένες ιδιότητες, κλπ, έναντι του Διοργανωτή. Ο Διοργανωτής δεν φέρει καμία ευθύνη ποινική ή αστική προς οποιονδήποτε διαγωνιζόμενο, νικητή ή τρίτο, για οποιοδήποτε ατύχημα ήθελε συμβεί, και/ή ζημία, και/ή οποιαδήποτε σωματική ή άλλη βλάβη ήθελε προκληθεί, σχετιζόμενη άμεσα ή έμμεσα με το δώρο ή/και την χρήση αυτού. Μετά την εκπνοή της διάρκειας της ενέργειας και της απονομής του δώρου κατά τα προαναφερόμενα, κάθε υποχρέωση του Διοργανωτή παύει να υφίσταται. Ρητά ορίζεται ότι η δικαιοπάροχος εταιρεία «GOODY’S ΜΟΝΟΠΡΟΣΩΠΗ A.E.» δεν φέρει ουδεμία ευθύνη κατά την διεξαγωγή του παρόντος διαγωνισμού, συμπεριλαμβανομένης της απόδοσης του Δώρου στους νικητές και της επεξεργασίας προσωπικών δεδομένων των συμμετεχόντων.

1. **Εφαρμοστέο Δίκαιο – Δωσιδικία:**

Οι παρόντες όροι διέπονται και συμπληρώνονται από το ελληνικό δίκαιο. Κάθε διαφορά σχετικά με το Διαγωνισμό, που ενδέχεται να προκύψει στο μέλλον, υποβάλλεται στην αποκλειστική αρμοδιότητα των Δικαστηρίων της Αθήνας.

1. **Αποδοχή των όρων:**

Η συμμετοχή στο Διαγωνισμό συνεπάγεται την ανεπιφύλακτη αποδοχή των παρόντων όρων.

1. **Προσωπικά Δεδομένα**:

Σε συμμόρφωση με το Γενικό Κανονισμό της Ε.Ε. για την Προστασία Προσωπικών Δεδομένων (Κανονισμός 2016/679), ο Διοργανωτής σας ενημερώνει ότι ο ίδιος, υπό την Ιδιότητα του Υπεύθυνου Επεξεργασίας, θα επεξεργασθεί προσωπικά δεδομένα των Συμμετεχόντων και των νικητών του Διαγωνισμού, κατά την έννοια της ισχύουσας νομοθεσίας, με αποκλειστικό σκοπό τη διεξαγωγή του Διαγωνισμού, την ανάδειξη των νικητών αυτού και την απόδοση των Δώρων σε αυτούς, και για το σκοπό αυτό, μετά τη διεξαγωγή της ηλεκτρονικής κλήρωσης, θα ζητηθεί από τους αναδειχθέντες νικητές να γνωστοποιήσουν στο Διοργανωτή το ονοματεπώνυμό τους, τον αριθμό αστυνομικής ταυτότητας και το τηλέφωνο επικοινωνίας. Ο Διοργανωτής τηρεί προσωρινό αρχείο των ανωτέρω προσωπικών δεδομένων για τις ανάγκες απόδοσης των Δώρων στους δικαιούμενους να τα λάβουν και τα καταστρέφει οριστικά μετά την απόδοση των Δώρων και σε κάθε περίπτωση ένα μήνα μετά τη διεξαγωγή του.

Σε περίπτωση που οποιοσδήποτε συμμετέχων δεν επιθυμεί να συνεχιστεί η επικοινωνία του με το Διοργανωτή στο πλαίσιο του Διαγωνισμού ή/ και να μην χρησιμοποιηθούν τα στοιχεία του για τους ανωτέρω σκοπούς ή/ και να διαγραφούν τα στοιχεία του από το Διοργανωτή, παρόλο που είχε προηγουμένως αποδεχθεί τη συμμετοχή στο Διαγωνισμό, έχει τη δυνατότητα να γνωστοποιήσει την αντίθεσή/εναντίωσή του σε οποιοδήποτε στάδιο της διαδικασίας μέσω τηλεφωνικής επικοινωνίας (τηλ. 2169392900 από Δευτέρα έως Παρασκευή κατά το διάστημα 10:00 π.μ.-17:00 μ.μ) και αποσυρόμενος από το Διαγωνισμό.

1. Ο Διοργανωτής διατηρεί το δικαίωμα να τροποποιεί τους όρους του Διαγωνισμού χωρίς να φέρει καμία ευθύνη ή υποχρέωση έναντι των συμμετεχόντων. Οι όροι του διαγωνισμού είναι αναρτημένοι στο [www.goodys.com/about/oroi-diagonismon](http://www.goodys.com/about/oroi-diagonismon) .

Έχω διαβάσει και αποδέχομαι τους όρους